**Դրեզդենի Ճենապակու հավաքածու**, կերամիկական իրերի ամենանշանավոր հավաքածուներից մեկն աշխարհում։ Թանգարանը ներառված է Դրեզդենի արվեստի պետական հավաքածուի մեջ և տեղակայված է Ցվինգերի սրահներից մեկում։

Պատմություն
-----------

Հավաքածուի ստեղծման պատմությունը կապված է սաքսոնացի կուրֆյուրստ Օգոստոս II Հզորի անվան հետ, ով իր ճենապակե իրեր հավաքելու մոլուցքն անվանել է «ճենապակյա հիվանդություն»։ Սկզբում այն տեղակայված էր Դրեզդենի Ճապոնական պալատում՝ Էլբա գետի ափին։ 1733 թվականին՝ կուրֆյուրստի և Լեհաստանի արքայի կյանքի վերջում, հավաքածուն կազմում էր մոտ 35 հազար իր, որոնց մեծ մասը բերվել էր Ասիայից, մի մասն էլ ստեղծվել Մայսենում, որտեղ նրա հրամաոնվ հիմնադրվել է Եվրոպայում ճենապակու առաջին գործարանը։ Այսօր հավաքածուն ներառում է 20 հազար ստեղծագործություն, մոտ 2 հազարը ցուցադրվում է թանգարանում։

Հավաքածու
---------

Հավաքածուի գլխավոր ցուցադրանմուշներն են Մին դինաստիայի շրջանի ստեղծագործությունները, չին կայսր Կանսիի (1662–1722) իշխանության շրջանի ճենապակին, ճապոնական արիտա և կակիեմոն ճենապակին։ Թանգարանը հայտնի է նաև իր՝ վաղ մեյսենյան ճենապակու ամենահարուստ հավաքածուով։ Հայտնի ցուցանմուշներից են չինական բարձր «դրագունյան» սափորները (17-ից - 18-րդ դարեր), որոնք Օգոստոսը ստացել է Ֆրիդրիխ Վիլհելմ I-ից դրագունների ջոկատի փոխարեն, մեյսենյան վարպետներ Յոհան Բյոտգերի, Յոհան Կենդլերի, Հոտլիբ Կիրխների աշխատանքները։ Յուրօրինակ ստեղծագործություն է 1749 թվականին պատրաստված 115 սմ բարձրության ճենապակե ծաղկեփունջը։ Սկզբնապես այն կազմված էր 470 ճենապակյա ծաղիկներից՝ մետաղյա , ցողուններով ու տերևներով, իր ձևով և գույնով շատ մոտ բնականին։

Նյու Յորքի ճարտարապետ Պետեր Մարինոյի գլխավորությամբ 2006-2010 թվականներին թանգարանում ձևավորվում է նոր ցուցասրահ։ Այն համարվում է Օգոստոս Հզորի իշխանության շրջանի հարդարանքի ժամանակակից վերարտադրումը։ Թանգարանը բաղկացած է երկու բաժնից՝ արևելաասիական, որտեղ մի քանի սրահներում ցուցադրվում են չինական և ճապոնական աշխատանքները, և մեյսենյան, որտեղ ներկայացված են Մեյսենի վարպետների ստեղծագործությունները։ Մարինոն հաջողությամբ համադրել է դասական և ժամանակակից տարրերը։ Թանգարանի ժամանակակից բաժնում ճապոնական սպիտակ, երկնագույն ճենապակին ցուցադրված է պատմական սեղանների վրա դրված։

Պատկերասրահ
-----------

* Ճենապակու հավաքածու, ԴրեզդենՃենապակու հավաքածու, Դրեզդեն
* 
* Ճենապակյա սափորներՃենապակյա սափորներ
* Ճապոնական Իմարի ճենապակիՃապոնական Իմարի ճենապակի
* Ափսե, Ցին դիաստիաԱփսե, Ցին դիաստիա

Գրականություն
-------------

* Ulrich Pietsch u.a.  *Die Porzellansammlung in Dresden. The Porcelain Collection Dresden. Дрезденская коллекция фарфора.* Deutscher Kunstverlag, 2012 ISBN 978-3-422-07136-0
* Ulrich Pietsch u.a.  *Die Porzellansammlung in Dresden. China. Japan. Meißen.* Deutscher Kunstverlag, 2006 ISBN 978-3-422-06630-4

Ծանոթագրություններ
------------------

1. ↑  ISIL- und Sigeladressen mit Koordinaten ausgestattet — Berlin State Library, 2016.
2. ↑  Sommerkultur: Pomp und Pracht Herien Wensink, *Der Tagesspiegel*, 14 May 2010. Retrieved 30 April 2011.
3. ↑  Porcelain pieces fill museums in Dresden, Germany Archived 2017-10-26 at the Wayback Machine. John Fleming, *St. Petersburg Times*, 16 August 2009. Retrieved 13 September 2010.


|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 12133 · BNF: 16154546v · CiNii: DA10186572 · GND: 2017973-X · ISNI: 0000000121897265 · LCCN: n82134596 · LNB: 000158419 · NKC: xx0200813 · NLA: 36524545 · NUKAT: n2007031406 · SUDOC: 092618685 · VIAF: 126031079, 155258223 · ULAN: 500306821 · WorldCat VIAF: 126031079, 155258223 |

 |

 |